REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKO VIJEĆE

KLASA: 214-01/19-01/94

URBROJ: 2186-06-01/19-10

Petrijanec, 16. svibnja 2019.

Na temelju članka 14. Zakona o zaštiti od požara (»Narodne novine«, broj 92/10), Programa aktivnosti u provedbi posebnih mjera zaštite od požara od interesa za Republiku Hrvatsku u 2019. godini (»Narodne novine«, broj 35/19) i članka 28. Statuta Općine Petrijanec (»Službeni vjesnik Varaždinske županije«, broj 16/13 i 52/17), Općinsko vijeće Općine Petrijanec na 17. sjednici održanoj dana 16. svibnja 2019. godine, donosi

**PLAN**

**operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2019. godini na području Općine Petrijanec**

**I.**

Plan operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2019. godini na području Općine Petrijanec temelji se na Programu aktivnosti u provedbi posebnih mjera zaštite od požara od interesa za Republiku Hrvatsku u 2019. godini, u dijelu koji se odnosi na Općinu Petrijanec kao jedinicu lokalne samouprave.

Program aktivnosti sadrži kratkoročne mjere, a njihovo ostvarivanje bit će sustavno i kontinuirano praćeno.

**II.**

Ovim se Planom utvrđuju osnovne pretpostavke, planiranje i provedba preventivne i operativne aktivnosti, ustrojavanje i organizacija, uporabe vatrogasnih snaga i opreme, financiranje te nadzor u provedbi mjera na otklanjanju od nastanka i širenja požara na području Općine Petrijanec tijekom 2019. godine.

Ovim se Planom vrši privremeno usklađenje svih bitnih odrednica i podataka iz Procjene ugroženosti od požara i Plana zaštite od požara Općine Petrijanec temeljem iskustava stečenih od njihovog donošenja do donošenja ovog Plana.

**III.**

Općina Petrijanec ima usvojene sljedeće dokumente kojima je propisano provođenje mjera zaštite od požara:

1. Plan zaštite od požara (Odluka o donošenju Procjene ugroženosti od požara i Plana zaštite od požara za Općinu Petrijanec KLASA:214-01/15-01/1, URBROJ:2186-06-15-898, od 29. rujna 2015. godine („Službeni vjesnik Varaždinske županije“ broj 47/15)),
2. Odluku o agrotehničkim mjerama, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu KLASA:320-01/17-01/3, URBROJ:2186-06-17-185 od 09. ožujka 2017. godine („Službeni vjesnik Varaždinske županije“ broj 23/17),
3. Izvješće o primjeni agrotehničkih mjera na području Općine Petrijanec u 2018. godine
4. KLASA:320-02/19-01/6, URBROJ:2186-06-02/19-32, od 20. ožujka 2019. godine („Službeni vjesnik Varaždinske županije“ broj 19/19),
5. Plan djelovanja Općine Petrijanec u području prirodnih nepogoda za 2019. godinu KLASA:920-11/19-01/9, URBROJ:2186-06-01/19-77, od 20. ožujka 2019. godine („Službeni vjesnik Varaždinske županije“ broj 19/19),

Godišnji provedbeni plan unaprjeđenja zaštite od požara za područje Općine Petrijanec za 2019. godinu u postupku je donošenja.

Temeljem Zakona o sustavu civilne zaštite („Narodne novine“ broj 82/15, 118/18) Općina Petrijanec ima usvojenu Procjenu rizika od velikih nesreća za Općinu Petrijanec KLASA:810-01/18-01/20, URBROJ:2186-06-01/18-50, od 28. svibnja 2018. godine, Plan djelovanja civilne zaštite Općine Petrijanec KLASA: 810-01/18-01/50, URBROJ:2186-06-02/18-50, od 28. studenog 2018. godine.

U Analizi stanja sustava civilne zaštite na području Općine Petrijanec za 2018. godinu KLASA: 810-01/18-01/55, URBROJ:2186-06-01/18-50, od 27. prosinca 2018. godine i Planu razvoja sustava civilne zaštite na području Općine Petrijanec za 2019. godinu KLASA:810-01/18-01/56, URBROJ: 2186-06-01/18-50, od 27. prosinca 2018. godine razmotrene su aktivnosti, kadrovska popunjenost, opremljenost i financiranje DVD-a Vatrogasne zajednice Općine Petrijanec.

Vatrogasna zajednica Općine Petrijanec uključuje: DVD Petrijanec, DVD Majerje, DVD Družbinec, DVD Nova Ves i DVD Strmec Podravski.

Sukladno Pravilniku o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“ broj 37/16, 47/116) Općina Petrijanec ima oformljen Stožer civilne zaštite. Načelnik Općine Petrijanec donio je Odluku o osnivanju i imenovanju načelnika, zamjenika načelnika i članova Stožera civilne zaštite Općine Petrijanec KLASA:810-05/17-01/1, URBROJ:2106-06-17-936, od 28. prosinca 2017. godine, Odluku o izmjeni Odluke o osnivanju i imenovanju načelnika, zamjenika načelnika i članova Stožera civilne zaštite Općine Petrijanec KLASA:810-05/17-01/2, URBROJ: 2106-06-17-936, od 07. ožujka 2018. godine te Odluku o 2. izmjeni Odluke o osnivanju i imenovanju načelnika, zamjenika načelnika i članova Stožera civilne zaštite Općine Petrijanec KLASA:810-05/18-01/41, URBROJ:2186-06-02/18-50, od 27. prosinca 2018. godine.

**IV.**

Temeljem točke III. Programa aktivnosti, Općina Petrijanec obavezna je organizirati sjednice Stožera civilne zaštite Općine Petrijanec i vatrogasnih zapovjedništva, tematski vezano uz pripremu požarne sezone u 2019. godini na kojima je potrebno:

* Razmotriti stanje zaštite od požara na području Općine Petrijanec i usvojiti Plan rada za ovogodišnju sezonu,
* Razmotriti, razraditi i usvojiti projekciju korištenja Financijskim planom osiguranih sredstava za provođenje zadataka tijekom požarne sezone (posebnu pozornost usmjeriti na osiguranje financijskih sredstava za podmirenje troškova angažiranja vatrogasaca i upućivanje na plansku i eventualnu izvanrednu dislokaciju iz Općine Petrijanec, odnosno prihvata, boravka i angažiranja dodatnih sezonskih vatrogasaca, opreme i tehnike na priobalnom dijelu Republike Hrvatske. Projekcije korištenja sredstava za tu namjenu dostaviti Hrvatskoj vatrogasnoj zajednici-glavnom vatrogasnom zapovjedniku RH),
* Predložiti usvajanje Plana operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2019. godini na području Općine Petrijanec,
* Predložiti usvajanje Plana aktivnog uključenja svih subjekata zaštite od požara na području Općine Petrijanec vodeći računa o uskladbi s Planom angažiranja vatrogasnih snaga na području Varaždinske županije,
* Predložiti potrebne radnje i odrediti pogodne lokalitete i prostore radi uspostave odgovarajućih zapovjednih mjesta za koordinaciju gašenja požara sukladno odredbama Plana intervencija kod velikih požara otvorenog prostora na teritoriju Republike Hrvatske („Narodne novine“ broj 25/01), a izvješće o istome dostaviti Županijskom zapovjedniku Vatrogasne zajednice Varaždinske županije i Područnom uredu civilne zaštite Varaždin,
* Razmotriti i po potrebi dodatno razraditi provođenje postupanja za uključivanje Stožera civilne zaštite Općine Petrijanec u slučaju kada je zbog razmjera opasnosti od požara na otvorenom prostoru potrebno proglasiti veliku nesreću ili katastrofu.

Izvršitelj zadatka: Općinski načelnik, Stožer civilne zaštite Općine Petrijanec

Sudionici: Vatrogasna zajednica Općine Petrijanec, Područni ured civilne zaštite Varaždin

Rok: 15. svibnja 2019. godine.

 **V.**

Sukladno članku 20. stavcima 1., 2., i 3. Pravilnika o zaštiti šuma od požara („Narodne novine“ broj 33/14) Općina Petrijanec mora planirati i provoditi propisane preventivno-uzgojne radove u cilju smanjenja opasnosti od nastanka i brzog širenja šumskih požara i ranog otkrivanja i dojave šumskog požara te pravovremenog djelovanja u gašenju šumskog požara.

Izvršitelj zadatka: općinski načelnik

Rok: kontinuirano.

Sukladno članku 19. Zakona o šumama („Narodne novine“ broj 68/18), šumoposjednici su dužni sanirati opožarene površine u roku od dvije godine, ako taj rok nije utvrđen šumskogospodarskim planom.

**VI.**

Nastavak nadzora „divljih“ odlagališta otpada, od strane komunalnog redara Općine Petrijanec. Lokacije i količine nepropisno odloženog otpada na području Općine Petrijanec navedene su u Izvješću o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada te mjera za uklanjanje otpada Općine Petrijanec za 2018. godinu.

Izvršitelj zadatka: Općinski načelnik, komunalni redar - referent

Rok: kontinuirano.

 **VII.**

Općina Petrijanec (nadležna javna i komunalna poduzeća), stručne službe Varaždinske županije zajedno i s drugim tijelima, obvezne su održavati međusobne stalne kontakte, provoditi međusobno informiranje o utvrđenim činjenicama te zatražiti potrebna postupanja posebno u segmentu prometa (pojačana kontrola parkiranih vozila zbog osiguranja nesmetanog pristupa hidrantima, kontrola označenih vatrogasnih pristupa i osiguravanje pristupa vatrogasnih vozila, itd.).

Kroz sva lokalna javna glasila (novine, radio postaje, televizija, društvene mreže, Internet) moraju raditi na informiranju javnosti raznim upozorenjima i obavijestima.

Rok: Kontinuirano.

**VIII.**

Jedinstveni upravni odjel Općine Petrijanec i Vatrogasna zajednica Općine Petrijanec će predvidjeti financijska sredstva za održavanje vatrogasne tehnike i opreme, te prije početka požarne sezone provesti pripreme i otklanjanje nedostataka na vozilima, opremi i tehnici, kao i planirati financijska sredstva za istu namjenu u sljedećoj godini. Planirana sredstva doznačuju se Vatrogasnoj zajednici Općine Petrijanec.

Izvršitelj zadatka: Općinski načelnik

Sudionici: JUO Petrijanec i Vatrogasna zajednica Općine Petrijanec

Rok: 30. travnja 2019. godine

**IX.**

Svi subjekti Programa aktivnosti-izvršitelji i sudionici obavezni su provoditi svoje zadaće kontinuirano tijekom cijele godine na području svoje nadležnosti.

Izvršitelji i sudionici iz Plana snose svoje cjelokupne financijske troškove priprema (obuka, edukacije, vježbi, održavanja tehničkih sredstava i nabave sredstava za gašenje), izrade projekata, procjena i planova, kao i angažiranja svojih snaga i resursa u provedbi posebnih mjera zaštite od požara od interesa za Općinu Petrijanec.

Svi izvršitelji i sudionici u provedbi zadataka obvezni su izvješća o svim obavljenim aktivnostima iz ovoga Plana, s financijskim izvješćem o utrošenim vlastitim sredstvima i sredstvima korištenim iz državnog proračuna Republike Hrvatske kao i planiranim financijskim sredstvima za 2020. godinu, dostaviti zapovjedniku Vatrogasne zajednici Varaždinske županije i Područnom uredu civilne zaštite Varaždin najkasnije do 15. siječnja 2020. godine.

**X.**

Ovaj Plan stupa na snagu osmog dana od dana objave u »Službenom vjesniku Varaždinske županije«.

Predsjednik Općinskog vijeća

 mr. sc. Martin Evačić, v. r.